Animefest

Animefest je každoročné stretnutie fanúšikov japonského komiksu a animovaného filmu, ale aj Stredozeme, či seriálov ako sú Hra o tróny či Star Trek. Je najväčším festival popkultúry v Česku. Podľa portálu manga.cz je Animefest „prvním samostatným manga a anime conem uspořádaným v českých, či lépe řečeno moravských zemích“. Organizátorom Animefestu je občianske združenie Brněnští otaku. Najbližší Animefest je plánovaný na 22. až 24. máj 2026.

Program
V rámci Animefestu sa uskutočňujú prednášky, workshopy, prezentácie filmov a seriálov, besedy a autogramiády s autormi, divadlo kjógen a ďalší program. Animefest obsahuje aj Stan bojovníkov či stage pre pohyb a tanec.

V roku 2024 bolo novinkou Art stage, kde sa mohli záujemci učiť od umelcov či Křemíkárna, časť venovaná technológiám.

 Súťaže
V rámci Animefestu sa konajú viaceré súťaže. V roku 2025 sú to tieto:
 Anime Music Video (v roku 2025 v kategóriách Akce/Dynamika, Drama/Romance, Komedie/Parodie.)
 Cosplay súťaž (Animefest je kvalifikáciou na súťaž Euro Cosplay)
 Cosplay debut
 Festdance (tanečná súťaž na motívy hudby z anime, hry, alebo ázijského interpreta. V roku 2013 bola do programu zaradená prvýkrát.)
 v roku 2025 je novinkou K-Pop Dance Off, súťaž v K-pop tanci. Víťazná skupina sa kvalifikuje na K-Pop Dance Fight Fest, európske kolo súťaže konané na Etna Comics.

História
Prvý ročník festivalu sa uskutočnil 8. a 9. mája 2004 v Brne. Zúčastnilo sa na ňom približne 200 ľudí. V minulosti sa uskutočňovali aj súťaže Nekomimi Miss, animace z gaštanov, anime snehuliaci a iné Konala sa tiež Festovní FanFikce, súťaž v písaní Fan fiction.

 Ročník Dátum Miesto Počet účastníkov Hostia Poznámky 1. 8. a 9. mája 2004 Kino Art ± 250   2. 7. a 8. mája 2005 Kino Art ± 350   3. 6. a 7. mája 2006 Kino Art ± 450   4. 5. až 6. mája 2007 Kino Art, kino Scala ± 800 5. 10. – 11. mája 2008 Kino Scala, Sála Břetislava Bakaly ± 1000 6. 8. až 10. mája 2009 Kino Scala, Sál Břetislava Bakaly, hotel International ± 1200 7. 7. až 9. mája 2010 Kino Scala, Sál Břetislava Bakaly, hotel Continental ± 1300 platiacich1380 celkovo Yuji Nunokawa a Kunihiko Ryo 8. 6. až 8. mája 2011 Kino Scala, Sál Břetislava Bakaly, hotel Continental ± 1600 platiacich1700 celkovo  9. 4. až 6. mája 2012 Brnianske výstavisko ± 2000 platiacich100 celkovo Nadia Baiardi, Jonathan Clements, Johan "Shookie" Eira 10. 10. až 12. mája 2013 Brnianske výstavisko necelých 2500  11. 9. až 11. mája 2014 Brnianske výstavisko viac než 3300  12. 1. až 3. máj 2015 Brnianske výstavisko 3700   13. 29. apríl až 1. máj 2016 Brnianske výstavisko 3900   14. 19. až 21. máj 2017 Brnianske výstavisko 5500  15. 18. až 20. máj 2018 Brnianske výstavisko 6000  16. 24. až 26. máj 2019 Brnianske výstavisko 7200   8. až 10. máj 2020 Brnianske výstavisko   zrušený  13. až 15. august 2021 Brnianske výstavisko   zrušený 17. 20. až 22. máj 2022 Brnianske výstavisko 8500   18. 5. až 7. máj 2023 Brnianske výstavisko 29 00011 500 unikátnych Mika Kobajaši, japonská speváčka  19. 24. až 26. máj 2024 Brnianske výstavisko 37 00013 800 unikátnych Tecuró Šimaguči, samurajský bojovník; Yaya Han, cosplayerka; Kei LaVonne dizajnérka šperkov  20. 23. až 25. máj 2025 Brnianske výstavisko 40 000 (odhad)14 600 (unikátnych) módna značka Atelier Pierrot, ilustrátorka Karla Diaz  21. 22. až 24. máj 2026 Brnianske výstavisko   

Kvôli pandémii koronavírusu bol Animefest 2020 presunutý na náhradný termín 14. až 16. augusta 2020. Nakoniec 1. mája 2020 organizátori oznámili, že musel byť zrušený aj ten.

 Galéria 

 Referencie 

 Iné projekty 

 Externé odkazy 
 Oficiálna stránka Animefestu
 Kanál Animefestu na Youtube

Kategória:Anime
Kategória:Manga
Kategória:Festivaly v Brne
Kategória:Cony
Kategória:Vzniklo v 2004